Muḥend Akli Salḥi (2012 : 71) :  Tullist d tawsit n tsekla. Talɣa-ines d tawezzlant. Tullist, temxalaf ɣef tmacahut acku ayen iɣef d-tettawi yeqqen ɣer tudert n yal ass; mačči am tmacahut, iṭṭuqqet umakun* d wayen ur nezmir ad yili di tilawt (am tteryel d uwaɣzen, atg.). Rnu ɣer wannect-a, tullist, d tawsit yettilin s tira; ma yella d tamacahut d tawsit n timawit. Temxalaf daɣen tullist ɣef wungal : tullist, d aḍris wezzilen mačči am uḍris n wungal. Di tullist, ur ittili ara aṭas n uglam d yiwenniten* d yiwudam; sumata deg ungal i ittili way-agi.